Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 593/13/4404	Nové Zámky, 7.4.2014
EEČ : 2-33-42-2014

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Dňa 10.12.2011, prostredníctvom  finančných služieb hypermarketu Tesco Stores, Česká republika, spoločnosťou Home Credit, akciová spoločnosť, zmluvu o spotrebiteľskom úvere číslo 4112123863, na nákup notebooku, značky Asus, nezisteného typu  a výrobného čísla, vo výške  392,50 € (9.999.--Korún českých), na základe ktorej jej  bol schválený  úver  vo výške 392,50 € ( 9.999.-- Korún českých),  ktorý sa zaviazala splácať v pravidelných 18 mesačných anuitných splátkach vo výške 29,17.--€ ( 743.-- Korún českých), pričom pri uzatváraní zmluvy uviedla nepravdivé údaje týkajúce sa zamestnávateľa a predložila falošné potvrdenie o príjme,  pracovnú zmluvu od zamestnávateľa Grapadora, spoločnosť s ručením obmedzeným, so sídlom Plzeň, Orechová ulica číslo 15,  Česká republika, s mesačným príjmom  vo výške 
490,68  € (12.500.-Korún českých),  v dohodnutom splátkovom kalendári úver nesplácala, uhradila len tri splátky a  svojim konaním  uviedla poškodenú spoločnosť Home Credit, akciová spoločnosť, identifikačné  číslo 26978636, so sídlom Moravské náměstí 249, 602 00 Brno, IČO:26978636,Česká republika,  do omylu v otázke splnenia podmienok na poskytnutie úveru a spôsobila jej škodu vo výške  305.--€  škodu  (7.770.- Korún českých). 

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením vyšetrovateľky  Okresného riaditeľstva Policajného zboru v Topoľčanoch, Odboru kriminálnej polície Topoľčany, spisovej značky ČVS:XXXXX bolo  podľa §  199 odsek 1 Trestného poriadku začaté trestné stíhanie pre prečin úverového podvodu podľa § 222 odsek 1 Trestného zákona a uznesením podľa § 206 odsek 1 Trestného poriadku zo dňa 12. 11.2013  bolo vznesené obvinenie XXXXX  pre uvedený prečin, na tom skutkovom základe, že dňa 10.12.2011, prostredníctvom  finančných služieb hypermarketu Tesco Stores, Česká republika, akciová spoločnosť,  Plzeň, Rokycanova třída číslo 130, Česká republika, uzatvorila  s úverovou spoločnosťou Home Credit, akciová spoločnosť, zmluvu o spotrebiteľskom úvere číslo 4112123863, na nákup notebooku, značky Asus, nezisteného typu  a výrobného čísla, vo výške  392,50 € (9.999.--Korún českých), na základe ktorej jej  bol schválený  úver  vo výške 392,50 € ( 9.999.-- Korún českých),  ktorý sa zaviazala splácať v pravidelných 18 mesačných anuitných splátkach vo výške 29,17.--€ ( 743.-- Korún českých), pričom pri uzatváraní zmluvy uviedla nepravdivé údaje týkajúce sa zamestnávateľa a predložila falošné potvrdenie o príjme,  pracovnú zmluvu od zamestnávateľa Grapadora, spoločnosť s ručením obmedzeným, so sídlom Plzeň, Orechová ulica číslo 15,  Česká republika, s mesačným príjmom  vo výške 490,68  € (12.500.-Korún českých),  v dohodnutom splátkovom kalendári úver nesplácala, uhradila len tri splátky a  svojim konaním  uviedla poškodenú spoločnosť Home Credit, akciová spoločnosť, identifikačné  číslo 26978636, so sídlom Moravské náměstí 249, 602 00 Brno, IČO:26978636,Česká republika,  do omylu, v otázke splnenia podmienok na poskytnutie úveru a spôsobila jej škodu vo výške  305.--€  škodu  (7.770.- Korún českých). 

V priebehu vyšetrovania boli uznesením vyšetrovateľa podľa § 142 odsek 1 Trestného poriadku do konania pribratí znalci z odboru zdravotníctvo - odvetvie psychiatria na podanie znaleckého posudku ohľadne duševného stavu  obvinenej XXXXX.
Zo záverov znaleckého posudku znalcov psychiatrov  vyplýva, že obvinená XXXXX  trpela v čase spáchania trestného činu závažnou nevyliečiteľnou  duševnou chorobou - mentálnou retardáciou stredne ťažkého stupňa a tá mala vzhľadom na výraznú intelektovú inferiorizáciu zásadný vplyv na jej ovládacie a rozpoznávacie schopnosti. Vzhľadom na svoj duševný stav  nevedela rozpoznať  protiprávnosť svojho konania a tak isto nevedela svoje konanie ovládať. Rozpoznávacie  a ovládacie schopnosti mala vymiznuté. 
Jej pobyt na slobode  podľa  vyjadrenia znalcov  pre spoločnosť nie je nebezpečný a neodporúčajú  uložiť žiadne ochranné liečenie. Svoje stanovisko odôvodňujú tým, že obvinená je v kontakte s ambulantným psychiatrom, bola psychologicky vyšetrená  a jej mentálna retardácia  je bez možnosti terapeutického ovplyvnenia. 
Preto som rozhodla tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Hausleitnerová
prokurátorka